**KRITÉRIÁ PRE UDEĽOVANIE ZNAČKY**

**„regionálny produkt MALODUNAJSKO – GALANTSKO ®“**

**NA TRADIČNÉ PODUJATIA**

**A. ZÁKLADNÉ KRITÉRIÁ**

**Žiadateľ musí v čase podávania žiadosti splniť prvé dve základné kritériá**, inak bude jeho žiadosť z ďalšieho posudzovania vyradená.

**1. Usporiadateľ podujatia má sídlo, prevádzku alebo miesto pôsobenia v regióne** (obec Dolné Saliby, Horné Saliby, Jahodná, Kráľov Brod, Tomášikovo, Trstice, Dolný Chotár, Vozokany, Čierna Voda, Čierny Brod, Dolná Streda, Gáň, Kajal, Košúty, Malá Mača, Matúškovo, Mostová, Topoľnica, Váhovce a Veľká Mača a ostatné obce a mestá z okresu Galanta)

 **a je oprávnený na usporiadanie podujatia:**

* fyzická alebo právnická osoba (v prípade podujatia, ktoré je organizované za účelom dosiahnutia zisku musí disponovať živnostenským oprávnením).

*Spôsob overenia:*  kópia výpisu z príslušného registra (výpis zo Štatistického registra organizácií, v prípade usporiadateľov podujatí za účelom dosiahnutia zisku kópia živnostenského listu „organizovanie kultúrnych a spoločenských podujatí“, výpis z Obchodného registra obsahujúci tento predmet činnosti v prípade právnických osôb podnikateľov.Právnické osoby (združenia) dokladujú kópiu stanov organizácie.

**2. Podujatie je usporadúvané na území okresov Dunajská Streda a Galanta.**

*Spôsob overenia:*  Adresa, miesto konania podujatia

**3. Podujatie je štandardnej kvality**. Podujatie spĺňa všetky zákonné podmienky vyplývajúce zo Zákona č. 96/1991 Zb. o verejných kultúrnych podujatiach v znení neskorších predpisov a z neho vyplývajúcich legislatívnych predpisov.

*Spôsob overenia:*  čestné vyhlásenie žiadateľa.

|  |
| --- |
| **K splneniu všetkých zákonných podmienok a základných kritérií sa usporiadateľ zaväzuje v procese žiadosti o udelenie značky, nemusí ich v čase žiadania o značku spĺňať**, čo vyplýva z časového nesúladu medzi posudzovaním žiadosti (podujatia) a časového harmonogramu organizácie podujatia (ktorého súčasťou je aj zabezpečenie splnenia všetkých zákonných podmienok). Plnenie zákonných podmienok je podmienkou použitia značky na organizované podujatie. V prípade udelenia práva na používanie značky má koordinátor právo vyžiadať si pred konaním podujatia náležitosti dokladujúce plnenie zákonných náležitostí a používateľ (usporiadateľ) je povinný s koordinátorom spolupracovať. Tieto povinnosti sú súčasťou zmluvy o používaní značky a koordinátor môže práva na použitie značky v prípade ich porušenia odňať (na základe jeho zistenia, alebo zistenia iných subjektov).  |

**B. KRITÉRIÁ JEDINEČNOSTI**

V rámci bodovacích kritérií jedinečnosti musí žiadateľ pre získanie značky dosiahnuť **minimálne 23 bodov** (viac ako 50 % z celkového počtu 44 bodov).

Kritériá jedinečnosti vyjadrujú jedinečnosť podujatia, ktorá je daná:

* tradíciou podujatia;
* rozsahom služieb a sprievodných aktivít na podujatí;
* autentickosťou podujatia; výnimočnosťou podujatia.

**Pojmami región/regionálne sa rozumie** **územie/z územia okresov Dunajská Streda, Galanta.**

**1. Tradícia podujatia**

Týka sa tradície konkrétneho podujatia (alebo série podujatí), vrátane rokov, kedy bolo usporadúvané iným usporiadateľom. Nejde o tradíciu typu podujatia (napríklad jarmoky všeobecne majú tradíciu od 14. storočia). O udelenie značky môžu žiadať aj nové, zatiaľ neorganizované podujatia.

|  |  |
| --- | --- |
| Počet rokov kedy sa konalo podujatie/ počet ročníkov podujatia  | **Body** |
| menej ako 2 roky | 0 |
| 2 - 5 rokov | 1 |
| 6 - 15 rokov | 3 |
| viac ako 15 rokov  | 5 |

**2. Rozsah služieb a sprievodných aktivít na podujatí**

Žiadateľ môže za splnenie každej charakteristiky získať na základe hodnotenia komisie min. 0 a max. 2 body. Maximálny počet bodov, ktoré môže žiadateľ získať za celé kritérium je 9 bodov.

|  |  |
| --- | --- |
| Podujatie má: | **Body** |
| Hlavný program (napr. tanečné a hudobné vystúpenia a pod.) | 0-2 |
| Prezentačné aktivity nad rámec hlavného programu (napr. pečenie chleba, ukážky remeselnej výroby mimo pódia apod.)  | 0-2 |
| Sprievodné podujatia s aktívnym zapojením návštevníka (napr. tanečná zábava, tvorivé dielne) | 0-2 |
| Aktivity pre rodiny s deťmi (napr. detské súťaže, detské ihrisko) | 0-1 |
| Prístup a vybavenie pre hendikepovaných návštevníkov | 0-1 |
| Zabezpečené poskytovanie stravovacích služieb | 0-1 |

**3. Jedinečnosť vo vzťahu k regiónu – AUTENTICKOSŤ PODUJATIA**

**3a. Tematické zameranie podujatia**

**Žiadateľ musí získať aspoň 1 bod**, inak bude jeho žiadosť vyradená. Maximálne môže získať **4 body**.

|  |  |
| --- | --- |
| Charakter podujatia:  | **Body** |
| podujatie je typické pre daný región, ale nezameriava sa na prezentáciu tradícií, umenia, kultúry a typickej produkcie (napríklad trhy so spotrebnými, nie tradičnými výrobkami) | 1 |
| **prevažuje prezentácia tradícií, umenia, kultúry a tradičných produktov** (predaj tradičných produktov a výrobkov, poskytovanie prevažne tradičných jedál, nápojov, prezentácia prevažne tradičného folklóru) | 2 |
| **prevažuje prezentácia**  **regionálnych tradícií, umenia, kultúry alebo produktov** – **typických pre región** (predaj tradičných regionálnych produktov, poskytovanie prevažne tradičných regionálnych jedál, jedál, prezentácia prevažne regionálneho folklóru, umenia apod.) | 4 |

**3b. Predaj regionálnych produktov a služieb**

Žiadateľ môže získať max. **6 bodov**. Počet bodov žiadateľa sa zvyšuje nie len s rastúcim podielom zapojenia regionálnych producentov, ale aj s rastúcim zapojením predajcov - nositeľov regionálnej značky.

|  |  |
| --- | --- |
| Podiel predajcov na podujatí: | **Body** |
| **min. 30 %** predajcov na podujatí pochádza z regiónu **alebo sú min. 3 predajcovia nositeľom značky** | 1 |
| **min. 60 %** predajcov na podujatí pochádza z regiónu **alebo sú min. 5 predajcovia nositeľom značky** | 2 |
| **min. 60 %** predajcov na podujatí pochádza z regiónu, **z nich sú min. 4 nositeľom značky** | 3 |
| **min. 90 %** predajcov na podujatí pochádza z regiónu  | 4 |
| **min 90 %** predajcov na podujatí pochádza z regiónu, **z nich sú** **min. 5 nositeľom značky**  | 5 |
| **min 90 %** predajcov na podujatí pochádza z regiónu, **z nich sú min. 6 nositeľom značky**  | 6 |

**3c. Zapojenie miestneho obyvateľstva (z regiónu):**

Žiadateľ môže za splnenie každej charakteristiky získať max. 2 body na základe hodnotenia komisie, spolu max. 6 bodov.

|  |  |
| --- | --- |
| **Charakteristika podujatia:** | **Body** |
| 1. Zapojenie organizovaných skupín alebo jednotlivcov z regiónu do programu podujatia- **prezentácia komunity v programe** (napríklad detský folklórny súbor) | 0-2 |
| 2. Prezentácia miestneho obyvateľstva a tradícií nekomerčným spôsobom (napr. varenie a ochutnávky tradičných jedál, predaj vína **priamo vo vínnej pivnici**) | 0-2 |
| 3. Zapojenie miestneho obyvateľstva do prípravy a organizácie podujatia | 0-2 |

**3d. Poskytovanie informácií o značke a predaj certifikovaných produktov**

Žiadateľ musí získať **aspoň 1 bod**, inak bude jeho žiadosť vyradená. Maximálne môže získať **5 bodov**.

|  |  |
| --- | --- |
| **Na podujatí:** | **Body** |
| budú **viditeľne dostupné tlačené informačné a propagačné materiály** o značke ( napr. v centrálnom info stánku, na samostatnom stojane a pod.)  | 1 |
| bude **samostatný priestor** pre poskytovanie informácií o značke, napr. samostatný informačný stánok vrátane personálneho zabezpečenia (**osoby**, ktorá bude poskytovať informácie o značke)  | 2 |
| bude **min. 1 oficiálne predajné miesto** certifikovaných produktov, ktoré spĺňa všetky náležitosti vrátane poskytovania informácií o značke  | 3 |
| bude **samostatný priestor** pre poskytovanie informácií o značke, vrátane personálneho zabezpečenia + **min. 1 oficiálne predajné miesto**  | 4 |
| bude **samostatný priestor** pre poskytovanie informácií o značke vrátane personálneho zabezpečenia + **min. 2 oficiálne predajné miesta**  | 5 |

Žiadateľ musí splniť minimálne požiadavky, a to získať aspoň 1 bod, t.j. zabezpečiť na podujatí poskytovanie informácií o značke prostredníctvom informačného stánku (samostatného alebo iného univerzálneho pre celé podujatie) alebo prostredníctvom oficiálneho predajného miesta. Informačné a propagačné materiály zabezpečí koordinátor značky. Usporiadateľ technicky a organizačne zabezpečí poskytovanie informácií.

|  |
| --- |
| Rozdiel medzi „oficiálnym predajným miestom“ a miestom, ktoré poskytuje informácie je v tom, že „oficiálne predajné miesto“ zabezpečuje okrem poskytovania informácií aj predaj certifikovaných produktov. Oficiálnym predajným miestom môžu byť aj predajné stánky nositeľov značky (ak predávajú stanovený počet certifikovaných produktov a majú ostatné vlastnosti oficiálneho predajného miesta podľa Zásad pre udeľovanie a používanie značky). Podujatie môže získať viac bodov, ak predajné miesta regionálnych producentov sú zároveň oficiálnymi predajnými miestami (na podujatí je zabezpečených viac miest s informáciami o značke).  |

**4. Výnimočnosť podujatia**

Žiadateľ môže získať za výnimočnosť podujatia (4a, 4b) spolu max. 9 bodov.

**4a. Usporiadateľ dodržiava zásady šetrnosti voči životnému prostrediu**.

Žiadateľ môže získať 1 bod za splnenie každej charakteristiky, spolu max. 3 body.

|  |  |
| --- | --- |
| **Triedenie odpadu na podujatí** | **Body** |
| 1 sada nádob na triedenie odpadu (papier, sklo, plasty a spoločný odpad)  | 1 |
| Pri každom kontajneri na zmiešaný odpad je umiestnený kontajner na plasty | 1 |
| Usporiadateľ podujatia triedi odpad, ktorý mu vznikne pri príprave a po ukončení podujatia (napr. boxy na prepravu materiálu, baliace fólie a pod.), informuje o triedení odpadu aj predajcov na podujatí a ostatných zapojených.  | 1 |

**4b. Významnosť podujatia**

Žiadateľ získava body, ktoré prislúchajú vyššej významnosti podujatia spolu max. 6 bodov.

|  |  |  |  |  |
| --- | --- | --- | --- | --- |
| **Podujatie má** | **Body** |  | **Podujatie podporuje rozvoj spolupráce s/so:** | **Body** |
| - miestny význam | 0 |  | - miestnymi subjektmi  | 0 |
| - regionálny význam  | 1 |  | - regionálnymi subjektmi  | 1 |
| - národný význam | 2 |  | - subjektmi na území SR | 2 |
| - medzinárodný význam | 3 |  | - zahraničnými subjektmi | 3 |

|  |
| --- |
| Žiadateľ získava v daných kritériách body, ktoré prislúchajú vyššej významnosti podujatia. Napríklad ak má podujatie národný význam, predpokladá sa, že má aj regionálny význam. Žiadateľ nezíska 1 bod za regionálny význam plus 2 body za národný význam, ale 2 body za národný význam, t.j. vyššiu významnosť. Žiadateľ môže získať maximálne 6 bodov - maximálne 3 body (medzinárodný význam podujatia) a maximálne 3 body (podpora rozvoja spolupráce so zahraničnými partnermi).  |

*Spôsob overenia:* Žiadateľ k žiadosti prikladá **PLÁN ORGANIZOVANÉHO PODUJATIA**, kde opisuje naplnenie všetkých kritérií jedinečnosti, fotodokumentáciu už organizovaného podujatia a pod.